
Camera Deputaţilor

Comisia pentru muncă şi protecţie socială

Nr.27/157/8 mai 2007
R A P O R T

asupra proiectului de Lege privind respingerea Ordonanţei de urgenţă a Guvernului nr.10/2007 pentru modificarea şi completarea anexei nr.4 la Legea nr.495/2004 privind salarizarea şi alte drepturi ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate
1. În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PL.x 215 din 10 aprilie 2007, cu dezbaterea pe fond în procedură de urgenţă, a proiectului de Lege privind respingerea Ordonanţei de urgenţă a Guvernului nr.10/2007 pentru modificarea şi completarea anexei nr.4 la Legea nr.495/2004 privind salarizarea şi alte drepturi ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.213/20.02.2007)

· avizul negativ al Comisiei juridice, de disciplină şi imunităţi (nr.31/396/18.04.2007)
· avizul negativ al Comisiei pentru pentru politică externă (nr.215/26.04.2007).
Proiectul de lege are ca obiect de reglementare modificarea şi completarea anexei nr.4 la Legea nr.495/2004 privind salarizarea şi alte drepturi ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, în sensul majorării coeficientului de ierarhizare a reprezentantului special SECI, a asistentului diplomatic al reprezentantului special SECI şi a şefului biroului administrativ.
Comisia propune Plenului Camerei Deputaţilor aprobarea proiectului de lege în forma prezentată de Senat, respectiv respingerea Ordonanţei de urgenţă, pentru a se respecta şi menţine echilibrul în ierarhizarea funcţiilor personalului diplomatic şi consular.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La lucrările comisiei care au avut loc în data de 7 mai 2007 au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 4 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

